Grelin
Grelin ili lenomorelin, INN, je cirkulirajući hormon kojeg proizvode enteroendokrine ćelije gastrointestinalnog trakta, posebno želudac, a često se naziva "hormonom gladi" jer povećava unos hrane. Razina grelina u krvi je najviša prije obroka kada je osoba gladna, a na niži nivo vraća se nakon obroka. Grelin također može pomoći i u pripremi za unos hrane, povećanjem želučanog motiliteta i lučenja želučane kiseline. Grelin aktivira ćelije u prednjem režnju hipofize i hipotalamusno lučno jezgro, uključujući neurone neuropeptida Y koji podstiču apetit. Grelin stimulira moždane strukture koje imaju receptor – sekretagog receptor 1A (GHSR - 1A) hormona rasta. Također učestvuje u regulaciji spoznaja nagrade, učenja i pamćenja i tciklusa spavanje-buđenje, osjećanja okusa, ponašanje nagrađivanja i metabolizam glukoze.